stanford-oval/wikipedia huggingface dataset:
Kosminen säteily
Alkuperä ja energia > Energiaspektri

Kosmisten hiukkasten alkuperä ja energiaspektrin muoto ovat merkittävimpiä ratkaisemattomista ongelmista kosmisen säteilyn tutkimuksessa. Hiukkaset, joiden energia yltää ainakin arvoon 1015 eV, ovat todennäköisesti galaktisia kosmisia hiukkasia ja niiden ajatellaan syntyneen supernovan jäännöksistä. Energia-alueen 1015 eV – 1018 eV hiukkasten myös uskotaan mahdollisesti olevan peräisin galaksistamme, mutta niiden ei oleteta syntyneen supernovista eikä niiden syntymekanismia tunneta. Sen sijaan pidetään todennäköisenä, että hiukkaset, joiden mitattu energia on yli 1018 eV, ovat syntyneet galaksimme ulkopuolella.
Edellä mainittua energia-aluetta 1015 eV kutsutaan polveksi, sillä kosmisten hiukkasten energiaspektrin kulmakerroin jyrkkenee kyseisellä energia-alueella. Koska kosmisen säteilyn alkuperää ja kiihdytysmekanismeja ei täysin tunneta, ei myöskään polven aiheuttavasta ilmiöstä olla yksimielisiä. Polvikohtaa ollaan kuitenkin yritetty selittää erilaisilla malleilla.
Alkuperä ja energia > Nimityksiä

Ultra-high-energy cosmic ray (UHECR) -hiukkasten energia on suurempi kuin 1 EeV (1018 elektronivolttia, noin 0,16 joulea). Vapaa suomennos on ultra suuren energian kosminen säteily.
Extreme-energy cosmic ray (EECR) -hiukkasten energia on suurempi kuin 50 EeV (5×1019 eV, noin 8 J), eli yli niin kutsutun Greisen–Zatsepin–Kuzmin rajan (GZK-raja). Vapaa suomennos on äärimmäisen suuren energian kosminen säteily.
Kosmisen säteilyn havaitseminen > Suora havaitseminen

Primaarisista kosmisista hiukkasista voidaan tehdä suoria havaintoja ilmakehän ulkolaidalla, esimerkiksi sijoittamalla ilmaisimia satelliitteihin, kuumailmapalloihin ja avaruusaluksiin. Tällöin mittauksia haittaavat pieni ilmaisinpinta-ala ja rajattu mittausaika. Suoria kosmisen säteilyn mittauksia ollaan suoritettu energia-alueen 109 eV – 1014 eV hiukkasille. Energian 1014 eV ylittävät hiukkaset saapuvat niin pienellä vuolla, että niiden suora havainnointi ilmakehän yläpuolella rajallisilla ilmaisinkokonaisuuksilla olisi hankalaa.
Kosmisen säteilyn havaitseminen > Epäsuora havaitseminen

Kosmisia hiukkasia voidaan tutkia myös epäsuorasti havaitsemalla maan pinnalla ilmasuihkun hiukkasia, jotka ovat syntyneet primäärisen kosmisen hiukkasen törmätessä ilmakehän molekyyliin. Syntyneet hiukkaset ovat pääasiassa protoneita, neutroneita, pioneita ja myoneita, jotka kulkevat suunnilleen samaan suuntaan kuin hajonnut kosminen hiukkanen. Maan pinnalla sijaitsevien ilmaisimien etuna on mahdollisuus suorittaa ajallisesti pitkiä mittauksia ja eikä ilmaisimien koko ole rajoitettu, toisin kuin kosmisen säteilyn mittauksissa kuumailmapalloissa ja satelliiteissa.
Sekundaarisia kosmisia hiukkasia on mahdollista havaita myös maan alla. Ilmasuihkuhiukkasista vain myoneilla ja neutriinoilla on riittävästi energiaa Maapallon pinnan läpäisemiseksi. Maanalaisissa myonikokeissa kalliokerros suodattaa ilmasuihkusta häiritsevät hiukkaset ja ilmaisimelle päätyy pääasiassa korkeaenergisiä myoneita.
Kosmisen säteilyn havaitseminen > Hiukkasilmaisimet kosmisen säteilyn tutkimuksessa

Sekundaaristen kosmisten hiukkasten rypästä eli ilmasuihkuhiukkasia voidaan havaita ilmasuihkuilmaisimilla. Ilmasuihkuilmaisimet voidaan jakaa kolmeen luokkaan: Cherenkov-ilmaisimet, fluoresenssi-teleskoopit ja ilmasuihkuilmaisinasemat.
Cherenkov-ilmaisimilla havaitaan ilmasuihkun varattujen hiukkasten emittoimaa Tšerenkovin säteilyä.
Fluoresenssi-teleskoopeilla havaitaan ilmasuihkuhiukkasen virittämän typpiatomin purkautumisessa lähetettyä fluoresenssia.
Ilmasuihkuilmaisinasemat koostuvat useammasta laajalle asetellusta ilmaisimesta, ja niillä voidaan tutkia ilmasuihkun kokoa sekä sekundaarihiukkasten jakaumaa.
Ilmiön löytäminen

Kosmisen säteilyn löytäjänä pidetään Victor Hessiä. Hän havainnoi ionisoivaa säteilyä kuumailmapallosta vuosina 1911–1913 ja totesi sen olevan peräisin ilmakehän ulkopuolelta. Hän tutki säteilyä elektrometrillä ja huomasi säteilyn alkavan merkittävästi kasvaa yli kilometrin korkeudella, viiden kilometrin korkeudella säteily oli jo 3–5 kertaa voimakkaampaa kuin maanpinnalla.
Käytännön vaikutukset

Säteily kasvattaa syöpäriskiä etenkin paljon lentävillä kuten lentohenkilökunnalla. Säteily heikentää sähköverkon luotettavuutta. Säteily myös aiheuttaa joidenkin materiaalien vanhenemista.
Tietokoneen muistissa esiintyvät toimintahäiriöt sekä suorittimien toiminnassa esiintyvät virheet. 
Vaikutuksien minimoiseksi eräistä suorittimista valmistetaan säteilysuojattuja versioita kuten RAD6000.
Hyötykäyttöä

Hiukkassuihkun myoneita on ehkä mahdollista käyttää läpivalaisuun eli myoniradiografiaan. Koska säteilynlähde olisi tällöin luonnollinen, olisi suurienkin kappaleiden läpivalaisu mahdollista. Myoneita on suunniteltu käytettävän mm. kuljetuskonttien läpivalaisuun.
Aiheesta muualla

Wikimedia Commonsissa on kuvia tai muita tiedostoja aiheesta .
Kosminen säteily on noussut ennätyksellisen korkeaksi Tekniikka & Talous 5.10.2009
Kosminen primäärihiukkanen (protoni) törmää ilmakehän hiukkaseen ja hajoaa sekundaarihiukkasten ryppääksi, joka muodostaa ilmasuihkun. Merenpinnan tasolle ja maan alle pääsee merkittävässä määrin myoneita.
Revontuli
Harøyn kirkko

| Harøyn kirkko Harøy kyrkje |
| --- | --- |

Sijainti:  Ålesund, Norja
Kirkkokunta:  Norjan kirkko
Hiippakunta:  Møren hiippakunta
Rakentamisvuosi:  1934
Materiaali:  puu
Istumapaikkoja:  340
Lisää rakennusartikkeleitaArkkitehtuurin teemasivulla
Harøyn kirkko (norj. Harøy kyrkje) on Ålesundin kunnassa Norjassa sijaitseva puinen pitkäkirkko vuodelta 1934.
Aiheesta muualla

Kuvia tai muita tiedostoja aiheesta Harøyn kirkko Wikimedia Commonsissa
Obergruppenführer

SS-Obergruppenführerin kauluslaatat.
SS-Obergruppenführer Theodor Eicke.
Obergruppenführer (suom. yliryhmänjohtaja), oli SA-joukkojen ja SS:n käyttämä kenraalia vastaava arvo.
SA alkoi käyttää arvoa vuonna 1932. Arvo oli, ainoastaan Heinrich Himmlerin käytössä ollutta Reichsführer-SS:n arvoa lukuun ottamatta, korkein SS-kenraalin arvo ennen vuonna 1942 käyttöön tullutta kenraalieverstiä vastannutta SS-Oberstgruppenführerin arvoa.
SS-Obergruppenführerin arvo myönnettiin 98 upseerille. Heistä 21 palveli Waffen-SS:n riveissä. Waffen-SS:ssä palvelleiden Obergruppenführereiden sotilasarvo oli kokonaisuudessaan SS-Obergruppenführer und General der Waffen-SS ja muissa SS:ään kuuluneissa organisaatiossa palvelleiden SS-Obergruppenführer und General der Polizei.
Obergruppenführerin arvoon kohonneita

Karl-Maria Demelhuber – SS-joukkojen komentaja Suomen Lapissa.
Theodor Eicke – SS-divisioona Totenkopfin komentaja. Oli vastuussa useiden keskitysleirien pystyttämisestä.
Reinhard Heydrich – RSHA:n päällikkö, juutalaisten joukkotuhoa luonnostelleen Wannseen konferenssin puheenjohtaja.
Ernst Kaltenbrunner – tuomittiin lukuisista rikoksista kuolemaan Nürnbergin sotarikosoikeudenkäynneissä.
Karl Wolff – 300 000 juutalaista Treblinkaan lähettänyt sotarikollinen.
Gottlob Berger SS-joukkojen rekrytoinnin johtaja
Felix Steiner, SS-divisioona Wikingin komentaja. Divisioonassa palveli myös suomalaisia Ukrainassa 1941-1943.
Innamorati

Innamorati (ital. innamorati tai ital. gli innamorati rakastavaiset) ovat commedia dell'arten hahmoja, nuoria rakastavaisia. Nämä hieman realistisemmat hahmot ilmaantuivat commedia dell'arteen myöhemmin kuin lajityypin alkuperäiset koomiset hahmot. Innamorati toivat esityksiin selkeyttä ja johdonmukaisuutta, ja näytelmien juonta voitiin heidän ansiostaan kehittää monimutkaisempaan suuntaan. Innamorati-hahmot eivät käyttäneet naamioita ja he pukeutuivat viimeisimmän muodin mukaisesti. Rakastavaisilla oli usein samaa sävyä olevat vaatteet, mikä korosti heidän yhteenkuuluvuuttaan. Innamorati ovat näytelmissä usein iäkkäämpien perushahmojen, kuten Pantalonen tai Dottoren, lapsia tai holhokkeja.
Naispuolisten innamorata-hahmojen yleisiä nimiä olivat Aurelia, Celia, Delia, Diana, Flaminia, Isabella, Lavinia, Lidia, Valeria ja Vittoria sekä 1700-luvulla Rosaura. Miespuolisten innamorato-hahmojen yleisiä nimiä olivat Cinzio, Fabrizio, Flavio, Fulvio, Leandro, Lelio, Orazio, Ortensio, Ottavio ja 1700-luvulla Florindo. Kun roolit alun perin kehitettiin, niitä kutsuttiin nimillä amorosi ja amorose, ja kaksoisrooleja esittävissä näytelmissä ne erotettiin primi ja secondi amorosiksi.
Tyypillisessä commedia dell'arten näytelmässä innamoratin rakkaustarina on esityksen pääjuoni. Tarina voi esimerkiksi kertoa rakastavaisista, jotka joutuvat olosuhteiden pakosta olemaan erillään tosistaan. Toinen tyypillinen tarina kertoo vecchiosta ja nuoresta inamoratosta, jotka kilpailevat inamoratan rakkaudesta.
Rakastavaiset tuovat commedia dell'arteen saippuaoopperamaisuutta ja jatkokertomuksista tuttua kepeää viihteellisyyttä, joiden ympärille saattoi helposti kehittää vauhdikasta toimintaa ja yllättäviä juonenkäänteitä. Innamorati-hahmot ovat melko yksiulotteisia, sillä heitä leimaa ennen kaikkea se, että he ovat epätoivoisesti rakastuneita. Heidän tärkein tehtävänsä onkin lähinnä kuljettaa juonta eteenpäin ja auttaa yleisöä samastumaan hahmoihin.
Hakalantalon koulu

| Hakalantalon koulu |
| --- | --- |
 Rakennus, jossa koulu sijaitsee. Samassa rakennuksessa toimii myös kirjasto ja neuvola.
Sijainti:  Lehmustie 14, 05460 Hyvinkää
Koordinaatit:  60.6154°N, 24.8695°E
Tyyppi:  suomenkielinen peruskoulu
Rehtori:  Johanna Heikkilä
Luokat:  esiopetus-9
Oppilaita:  noin 360 
Verkkosivut
Hakalantalon koulu on Hyvinkään Hakalan kaupunginosassa  toimiva noin 360 oppilaan suomenkielinen peruskoulu (luokka-asteet esiopetus-9). . Koulu toimi aiemmin nimellä Hakalan koulu ja erityiskoulu nimellä Hakalanpolun koulu.
Aamutuulen opetusyksikkö, joka on alkuopetusta (luokka-asteet 1–2) antava, Metsäkaltevan kaupunginosassa sijaitseva yksikkö, on hallinnollisesti osa Hakalantalon koulua.
Hakalantalon koulu vastaa myös kehitysvammaisten ja autististen lasten ja nuorten opetuksesta ja kasvatuksesta 11-vuotisen oppivelvollisuuden aikana.
Eden Golan

| Eden Golan> עדן גולן |
| --- | --- |
 Eden Golan vuonna 2024.
Henkilötiedot
Syntynyt: 5. lokakuuta 2003 (ikä 21) Kfar Saba, Israel
Ammatti:  laulaja
Muusikko
Laulukielet:  englanti, heprea, venäjä
Aktiivisena:  2018–
Tyylilajit:  pop
Levy-yhtiöt:  Cat Music, Future House Cloud
Aiheesta muualla
Kotisivut
  [ Muokkaa Wikidatassa ] [ ohje ]  
Eden Golan (ven. Эден Голан, hepr. ‏עדן גולן‎; s. 5. lokakuuta 2003 Kfar Saba, Israel) on israelilainen laulaja. Hän edusti Israelia kappaleellaan ”Hurricane” vuoden 2024 Eurovision laulukilpailussa Malmössä. Golan sijoittui kilpailussa viidenneksi saaden yhteensä 375 pistettä, joista 323 yleisöltä ja 52 raadeilta. Yleisöpisteet olivat finaalin suurimpia, mutta raatipisteet tulosvertailun keskitasoa.
Golan osallistui Israelin yleisradioyhtiö IPBC/Kan:n järjestämään HaKokhav HaBa (suom. Nouseva tähti) -kilpailuun, jossa hän saavutti korkeimman kannatusprosentin kilpailun historiassa ja voitti kilpailun saaden eniten ääniä sekä yleisöltä että tuomaristolta. Golanin viisukappale julkaistiin maaliskuussa, ja se sisältää jonkin verran hepreankielisiä sanoituksia.
Elämä ja ura > Ensimmäiset vuodet

Golan syntyi Israelin Kfar Sabassa vuonna 2003. Hän muutti 6-vuotiaana perheensä kanssa Venäjän pääkaupunkiin Moskovaan isän töiden perässä. Hänen vanhempansa syntyivät Neuvostoliitossa, isä Neuvosto-Latviassa ja äiti Neuvosto-Ukrainassa, molemmat ovat juutalaista syntyperää. Golanin isoisä Juri valmistui Moskovan valtionyliopiston journalismin tiedekunnasta ja työskenteli latvialaisen Sovetskaja molodjož -sanomalehden kirjoittajana. Golanilla on nuorempi veli nimeltään Sean.
Golan aloitti lauluharrastuksensa 9-vuotiaana, jolloin hän myös tiesi haluavansa edustaa Israelia Euroviisuissa. Vuonna 2015 Golan kilpaili 12-vuotiaana asuinmaansa Venäjän edustajapaikasta vuoden 2015 lasten Eurovision laulukilpailussa kappaleellaan ”Stšastje” ja sijoittui karsintakilpailussa viidenneksi. Hän sai kilpailussa 22 pistettä, joka oli kahdeksan pistettä vähemmän kuin kilpailun voittaneella Mihail Smirnovilla.
Elämä ja ura > Ura

Vuonna 2016 Golan esiintyi New Wave -nimisessä kansainvälisessä laulukilpailussa, joka järjestettiin Venäjän miehittämällä Ukrainan Krimillä. Kilpailussa hän esitti kappaleen nimeltään ”Voju Na Lunu" yhdessä venäläisen laulajan Njušan kanssa. Vuonna 2018 Golan kilpaili Golos. Deti -laulukilpailun (Venäjän versio The Voice Kids -ohjelmaformaatista) 5. tuotantokaudella, jossa hän koe-esiintyi Rihannan kappaleella ”Love on the Brain”. Kilpailussa häntä valmensi venäläinen laulaja Pelageja. Golan eteni kilpailun finaaliin asti, mutta ei sijoittunut kisassa kolmen parhaan joukkoon.
Golan asui 13 vuotta Moskovassa vahempiensa kanssa, kunnes palasi takaisin Israeliin vuonna 2022. Hän yritti Moskovassa saavuttaa menestystä artistina, siinä kuitenkaan onnistumatta. Golan kertoo hänellä olevan ristiriitaisia tunteita ajasta, jolloin hän asui Venäjällä. Vaikkakin hänen musiikkiuransa alku tapahtui Venäjällä, hän kertoo tunteneensa olonsa epämukavaksi antisemitististen mielipiteenilmausten vuoksi. Vuonna 2022 Golan julkaisi yhdessä liettualaisen tuottajan Lucky Luken kanssa kappaleen "Ghost Town", joka saavutti Spotifyssä noin 700 000 streamia. Myöhemmin hän on julkaissut singlet ”Let Me Blow Ya Mind” (TYMMA:n kanssa), ”Taxi” ja ”Dopamine”. Golan haaveilee tulevaisuudessa esiintymisestä yhdysvaltalaisen laulajan Beyoncén kanssa.
Vuonna 2023 palattuaan Israeliin, Golan kilpaili Ro'im et Hakol -kilpailuohjelman (Israelin versio I Can See Your Voice -ohjelmaformaatista) 2. tuotantokaudella. Hän putosi kilpailusta ensimmäisen kierroksen aikana. Valmisteluissaan vuoden 2024 Euroviisuja varten Israelin yleisradioyhtiö IPBC/Kan päätti tuoda takaisin HaKokhav HaBa -kilpailun valitakseen maan euroviisuedustajan. Golan osallistui kilpailuun yli 40 muun kilpailijan kanssa, ja hän pääsi kilpailun finaaliin kolmen muun kilpailijan lisäksi. Golan esitti finaalissa Whitney Houstonin kappaleen "I Have Nothing" ja Aerosmithin kappaleen "I Don’t Want to Miss a Thing". Golan oli koko kilpailun voittosuosikki koe-esiintymisestä lähtien, saavutti kilpailun historian suurimman kannatusprosentin ja voitti kilpailun 6. helmikuuta 2024 pidetyssä finaalissa saaden eniten ääniä sekä tuomaristolta että yleisöltä ja täten hän sai oikeuden edustaa Israelia vuoden 2024 Euroviisuissa Ruotsin Malmössä.
Elämä ja ura > Euroviisut 2024

Israelin osallistuminen vuoden 2024 Euroviisuihin aiheutti maailmanlaajuisen kohun helmikuussa 2024, kun Israel oli käynyt sotaa Gazassa lokakuusta 2023 lähtien. Kilpailun järjestäjät olivat saaneet lukuisia vetoomuksia, joissa vaadittiin Israelin osallistumisen epäämistä. Monet tunnetut suomalaiset muusikot olivat vaatineet Yleisradioa boikotoimaan viisuja, jos Israel osallistuisi niihin. Golan valittiin Israelin edustajaksi helmikuun alussa hänen esitettyään cover-version Aerosmithin kappaleesta ”I Don't Want to Miss a Thing”. Voittoesitys on omistettu Gazan sodan uhreille ja panttivangeille. Kilpailussa esiintyi myös Israelin edustajana Eurovision laulukilpailussa 2023 toiminut Noa Kirel, jonka kappale puhui niin ikään Gazan panttivankien puolesta. Golan on kertonut itse arvostavansa suuresti Kireliä.
Golan voitti Euroviisujen toisen semifinaalin saatuaan 194 pistettä, joka oli 12 pistettä enemmän kuin toiseksi tulleella Alankomaiden edustajalla Joost Kleinillä. Hän nousi vedenlyöntitilastojen kärkeen finaalipaikan selvittyä. Golan esiintyi 11. toukokuuta pidetyssä finaalissa kuudentena. Hän sijoittui finaalissa viidenneksi saatuaan yhteensä 375 ääntä, joista 323 yleisöltä ja 52 raadeilta. Suomen väestö antoi Golanille täydet 12 yleisöpistettä mutta ammattilaisraati ei yhtään.
Elämä ja ura > Euroviisut 2024 > Edustuskappale

Golanin viisukappaleen kerrottiin sisältävän ainakin jonkin verran hepreankielisiä sanoituksia. Golan kertoo hepreankielisten sanoitusten olevan erittäin tärkeä osa kappaleen sanomaa. Hänen viisukappaleensa "Hurricane" julkaistiin 10. maaliskuuta 2024.
Diskografia > Singlet

”Stšastje” (2015)
”Ghost Town” (2022)
”Let Me Blow Ya Mind” (2022)
”Taxi” (2023)
”Dopamine” (2023)
”Hurricane” (2024)
Aiheesta muualla

Kuvia tai muita tiedostoja aiheesta Eden Golan Wikimedia Commonsissa
Kotisivut (englanniksi)
| Auktoriteettitunnisteet  |
| --- | --- |
Kansainväliset:  VIAF 
Kansalliset:  Saksa 
Taiteenala:  MusicBrainz 
Eden Golan esiintymässä Sergei Lazarevin kanssa elokuussa 2015.
Eden Golan esiintymässä Golos. Deti -laulukilpailun finaalissa huhtikuussa 2018.
Eden Golan esiintymässä tanssijoidensa kanssa vuoden 2024 Eurovision laulukilpailussa toukokuussa.
Irlannin tasavaltalaisarmeija

Irlannin tasavaltalaisarmeija eli IRA (tulee englanninkielisestä nimestä Irish Republican Army) on irlantilaisten vasemmistonationalistien terroristijärjestö, joka vuodesta 1920 taisteli brittejä vastaan Irlannin itsehallinnon tai itsenäisyyden puolesta. Vuoden 1922 jälkeen se jatkoi toimintaansa Yhdistyneeseen kuningaskuntaan kuuluvassa Pohjois-Irlannissa Irlannin itsehallinnon tultua hyväksytyksi. IRA on historiansa aikana jakautunut monta kertaa. Nykyinen "uusi IRA" on 1960-luvulla voimistunut "vanhan IRA:n" seuraaja. Vuodesta 2005 alkaen järjestö on pidättäytynyt aseellisesta toiminnasta ja on riisunut aseistustaan.
Tunnetuin nykyajan IRA on Väliaikainen IRA, joka teki 1970−1990-luvuilla paljon pommi-iskuja.
IRA:lla ei ole yleisesti hyväksyttyä iirinkielistä nimeä, minä käytetään kuitenkin joskus ilmausta Óglaigh na hÉireann, Irlannin vapaaehtoiset. Koska Irlannin tasavallan armeija pitää tätä omana nimenään, myös iirinkielisissä yhteyksissä järjestön nimi on an tI.R.A. IRA:n poliittinen siipi on Sinn Féin -puolue.
Jotkut IRA:sta irtautuneet pienryhmät ovat jatkaneet aseellista vastarintaa.
IRA:n historia

IRA syntyi 1920, kun irlantilaisvapaaehtoiset kävivät 1919 alkanutta sissisotaa Irlannin maaseudulla brittijoukkoja vastaan. Sen tuloksena Ison-Britannian pääministeri David Lloyd George tarjosi itsenäisyyssotaan ryhtyneille irlantilaisille nationalisteille ratkaisua, jossa Irlanti jäisi brittiläiseksi dominioksi eli saisi Kanadan ja Australian kanssa saman aseman.
Irlantilainen itsenäisyystaistelija Michael Collins allekirjoitti Britannian hallituksen tarjoaman sopimuksen, joka hyväksyttiin irlantilaisten omassa parlamentissa, Dáil Éireannissa. Éamon de Valera kannattajineen ei kuitenkaan hyväksynyt sopimusta, minkä seurauksena sopimusta kannattaneiden vapaavaltiolaisten ja sitä vastustaneiden tasavaltalaisten välille syttyi verinen sisällissota. Dominioon tyytyneet vapaavaltiolaiset voittivat sodan ja itsenäisyyttä vaatineista tasavaltalaisista kehittyi suoraan toimintaan erikoistunut IRA.
IRA:n historia > Vanha IRA

IRA ei voinut hyväksyä dominiota tarkoittavassa Irlannin vapaavaltiossa Britannian suvereniteettia, joka näkyi siinä, että Irlannin parlamenttiedustajat joutuivat vannomaan uskollisuudenvalan Britannian kruunulle. Irlannin vapaavaltiossa ei protestanttisen unionistienemmistön haltuun jäänyttä Pohjois-Irlantia pidetty elinkelpoisena, vaan sen uskottiin romahtavan kahden vuosikymmenen kuluessa. Éamon de Valera jätti suoran toiminnan. Tultuaan valituksi Britannian parlamenttiin hän meni alahuoneeseen vannomatta uskollisuuden valaa Britannian kruunulle. Sittemmin hän myös julisti 1949 Irlannin vapaavaltion Britanniasta riippumattomaksi tasavallaksi ja katkaisi näin valtiollisen siteen Isoon-Britanniaan. Pohjois-Irlannin ongelma jäi ratkaisematta. Myös Irlannin tasavallalla oli yhteiskunnallisia ongelmia. Pohjois-Irlannin avoimen kysymyksen vuoksi IRA:n toiminnan painopiste siirtyi yhä selvemmin sinne.
Ennen kuin IRA:n uusi nousu alkoi 1960-luvun lopussa, se ehti jo lähes lakkauttaa itsensä. 1950-60-lukujen vaihteeseen ajoittunut niin sanottu rajaseutusotaretki (The Border Campaign) oli siihen asti ollut järjestön viimeinen ponnistus, jonka jälkeen se ilmoitti luopuvansa aseellisesta taistelusta.
IRA:n historia > Väliaikainen IRA

1960-luvun lopussa katoliset alkoivat vaatia tasaveroisia oikeuksia Pohjois-Irlannissa mielenosoituksin. Tämä johti yhteenottoihin protestanttien kanssa ja lopulta myös maakuntia rauhoittamaan tuotujen brittijoukkojen kanssa. Alakynteen joutuneet katoliset kääntyivät IRA:n veteraanien puoleen apua saadakseen. IRA nousi jälleen merkittäväksi voimaksi, nyt nimenomaan Pohjois-Irlannissa. 1960-luvun vasemmistoradikalismilla oli huomattavasti vaikutusta uuteen IRA:han, jopa siinä määrin, että järjestö oli vuoden 1969 lopussa valmis luopumaan lopullisesti aseellisesta taistelusta, lopettamaan Irlannin kansanedustuslaitoksen boikotoinnin ja osallistumaan vaaleihin.
Katoliset eivät kuitenkaan olleet tällä kannalla, vaan katsoivat, että IRA:n oli suojeltava pohjoisen katolisia protestanttiterroristien mielivallalta. He jättivät vuoden 1970 Ard-Fheisissä (yleiskokouksessa) Cathal Gouldingin johtaman "virallisen" IRA:n ja perustivat oman "väliaikaisen" siiven, joka jatkoi suoraa toimintaa unionisteja ja brittejä vastaan. Virallinen IRA lopetti väkivallan 1972−1973. Väliaikainen IRA teki pitkään verisiä pommi-iskuja ja kävi sissisotaa Armaghissa.
Väliaikainen IRA sai paljon jäseniä, kun Britannian sotilaat surmasivat 14 siviiliä Derryn verisunnuntaina. IRA ulotti nyt pommi-iskunsa Britanniaan ja muuallekin. IRA pyrki sopuun Sunningdalessa, mutta aloitti iskunsa uudelleen. IRA ja lojalistiset/unionistiset järjestöt kostivat toisilleen. Monia IRA:n jäseniä joutui vangiksi. Nämä aloittivat niin sanotun "likaisen protestin" vankilassa töhrien selliensä seinät ulosteella vaatien poliittisen vangin asemaa. Vangit laajenivat protestinsa nälkälakoksi, jossa kuoli 1981 monia, Bobby Sands. Väliaikaisen IRA:n Etelä-Armaghin prikaati kävi sissisotaa ja harjoitti mm salakuljetusta. 1970-luvun alussa Gerry Adams ja muut aloittivat "äänestyslipun ja luodin" politiikan pyrkien ajamaan IRA:n asioita väkivallan lisäksi myös politiikalla. IRA sai aseapua muun muassa Yhdysvaltain irlantilaisilta ja Libyalta. Se myös kiristi suojelurahoja.
Riippumattoman valvontakomission laatimassa raportissa todettiin vuonna 2006, että Irlannin tasavaltalaisarmeija IRA on lopettanut rikollisen ja aseellisen toimintansa. Järjestön sanottiin purkaneen sotilaalliset rakenteensa ja pidättyneen värväämästä uusia jäseniä.
Sinn Féin

Sinn Féin on 1905 perustettu Irlannin tasavallassa toimiva puolue, jonka sanotaan olevan IRA:n parlamentaarinen siipi. Sinn Féin tukee Ulsterin, Britannialle kuuluvan Pohjois-Irlannin liittämistä Irlannin tasavaltaan. Sinn Féinin poliitikot, kuten puheenjohtaja Gerry Adams, ovat myös IRA:n toimintaan osallistuneita aktivisteja, joko terroriin tai rauhanomaisimmillaan ihmisoikeusmielenosoituksiin osallistuneita.
IRA:n jakaantuminen viralliseen ja väliaikaiseen siipeen 1960-1970-lukujen vaihteessa johti myös Sinn Féinin vastaavanlaiseen jakoon. Cathal Gouldingin johtama vasemmistolainen "virallinen Sinn Féin" muuttui "Työväenpuolue Sinn Féiniksi" (Official Sinn Féin → Sinn Féin Workers' Party → Workers' Party, josta myöhemmin irtaantui uusi puolue Democratic Left) ja keskittyi vahvasti politiikkaan luopuen kokonaan aseellisesta taistelusta.
IRA:n ideologia ja ajattelutapa

IRA:n virallinen ideologia palautuu periaatteessa Irlannin vuoden 1798 kapinan tasavaltalaisuuteen, johon Ranskan vallankumouksella oli voimakas vaikutus. Käytännössä vuoden 1798 levottomuudet johtivat kuitenkin protestanttien ja katolisten välisiin väkivaltaisuuksiin, vaikka ideologit olivat usein itse protestantteja ja korostivat uskontorajat ylittävää maallista nationalismia.
Amerikanirlantilaisten apu

Merkittävä osa IRA:n rahoituksesta on aina tullut amerikanirlantilaisilta piireiltä. Irlantilaiset siirtolaiset ja heidän jälkeläisensä ovat Yhdysvalloissa merkittävä painostusryhmä, joka on muun muassa saanut nationalistiselle irlantilaiselle historiankirjoitukselle käytännössä virallisen aseman yhdysvaltalaisten koulujen historianopetuksessa.